《绮罗香 留俶玉小饮，用樊榭韵》
清代·叶大庄

近蜡蔬庖，江鲜雪嫩，少许也赢多许。苦嘱厨人，食谱从新更数。

多欲晚、菜酱迎霜，天乍寒、橘羹含雨。山中留客何勤，闭门消受竹棂暮。

词边易搅笛思，总不断回肠，西风酸语。果是在家，那蹙多鬟双妩。

爱说饼、旧事重提，喜斗茶、新香再取。算个中、知味伊谁，君今眉皱否。

作者简介：叶大庄，字临恭，号损轩，闽县人。同治癸酉举人，历官邳州知州。有《写经斋初稿》、《续稿》。